Tænd lys, brug solide låse og undlad at købe hælervarer. Sådan lyder nogle af rådene fra Nordjyllands Politi, hvis du vi undgå at få uventet besøg i juledagene.

I dag begynder julemåneden - og selvom den er fyldt med masser af hygge og juleknas, er den desværre også højsæson for indbrud. For mens antallet af indbrud var historisk lavt i foråret, da mange af os arbejdede hjemme på grund af COVID-19, så er tallene atter på vej opad igen. I 2019 blev der anmeldt det laveste antal indbrud i danske huse, lejligheder og sommerhuse siden 1982. I år kan potentielt blive endnu bedre. Det viser den nyeste kvartalsopgørelse fra Danmarks Statistik om indbrud i beboelser. November og december er traditionelt indbrudstyvenes foretrukne arbejdsmåneder, da der her er mørkt, så de kan arbejde i fred - og samtidig er mange af os hjemmefra til julefrokoster og familiebesøg. Og det giver tyvene frit spil. Men der er alligevel en del, du selv kan gøre for at sikre din bolig. Nordjyllands Politi giver dig her fem gode tips til, hvordan du selv kan gøre dit for, at tyvene vælger at gå en stor bue udenom dit hus.